《寄卢致远》
宋代·陈著

春来日日雪满山，雪晴初放春风还。
高人佳处独先得，挼蓝新涨溪一湾。
垂杨隔岸竹隔水，梅花飞香莎草斑。
市声咫尺自辟易，天景呈发无留悭。
何须学徐生东泛海，也术问老子西入关。
手招鸿鹄碧云远，耳狎鸡犬白日閒。
雨畦灌蔬翠鼎鼎，春槽压酒红潺潺。
可以仙吾气，可以仙吾气，
可以童吾颜。可以平步骚吾吟，
免著蜡屐穷跻攀。可以旷视舞吾醉，
安用长袖妍弓弯。乾坤虽大此辄少，
愧我衰老非其班。投我之辖下我榻，
便欲援我起尘寰。携持雅道归破屋，
分与松菊盟长跧。君如不能弃我去，
倘可画我浮邱洪崖间。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。